Oslo Law Review

Oslo Law Review er et fagfellevurdert engelskspråklig vitenskapelig juridisk tidsskrift som utgis av Det juridiske fakultet ved Universitetet i Oslo i samarbeid med Universitetsforlaget. Tidsskriftet ble etablert i 2014 og har Oxford Journal of Legal Studies som forbilde. Redaktører er professor Lee A. Bygrave og professor Vibeke Blaker Strand.

Det er godkjent som vitenskapelig på nivå 1 i Norsk vitenskapsindeks.

Tidsskriftet har et internasjonalt siktemål og publiserer artikler fra alle områder av jussen, tverrfaglige arbeider og artikler innen andre disipliner av relevans for rettsvitenskapen. Det er det første engelskspråklige generelle juridiske tidsskriftet med forankring i Norge.

Oslo Law Review er et åpent tidsskrift, det vil si at det hverken tar betalt fra lesere eller forfattere.

Referanser

Eksterne lenker
 Oslo Law Review

Nordiske vitenskapelige tidsskrifter
Nivå 1-tidsskrifter
Juridiske tidsskrifter
Publikasjoner etablert i 2014
Engelskspråklige vitenskapelige tidsskrifter